open-index/open-wikipedia-markdown huggingface dataset:
Milosrdní bratia

náhľad|Hospitálska rehoľa svätého Jána z Boha
**Milosrdní bratia** (oficiálne **Hospitálska rehoľa svätého Jána z Boha**, latinsky: *Ordo Hospitalarius Sancti Ioannis de Deo*) je mužská katolícka rehoľa, ktorá vznikla v druhej polovici 16. storočia. Jej zakladateľom bol svätý Ján z Boha (1495 – 1550). Rehoľa bola oficiálne potvrdená v roku 1572 pápežom Piom V.

Svätý Ján z Boha začal vo vtedajšom zdravotníctve prevratnú činnosť - každému pacientovi pridelil vlastné lôžko, začal ich deliť podľa diagnóz, dokumentoval priebeh ochorenia a liečby. Dbal o čistotu zariadenia, o stravu a duchovnú službu, čím zrovnoprávnil starostlivosť o telo a dušu pacienta. Počas vojen sa Milosrdní bratia podieľali na zabezpečovaní zdravotníckej starostlivosti v poľných nemocniciach ako lekári, zdravotníci alebo lekárnici. Často sa stávalo, že z jednej strany vchádzali ranení vojaci domácej armády a z druhej strany ranení vojaci protivníka. Jedni o druhých nevedeli a ošetrení boli všetci.

Na Slovensku museli Milosrdní bratia po násilnom zásahu komunistického režimu v roku 1950 pozastaviť svoju činnosť. Obnovili ju až po páde komunizmu v roku 1989. V Bratislave sú od roku 1672, keď bola založená prvá verejná mužská nemocnica, po roku 1989 bola obnovená ako prvé neštátne zdravotnícke zariadenie na Slovensku. Podobné zariadenia rehole sú aj v Spišskom Podhradí - Domov sociálnych služieb pre mentálne postihnutých dospelých, ktorý bol založený v roku 1650, v skalickej nemocnici, kde milosrdní bratia až do roku 1954 intenzívne pracovali. Popri tom sa Milosrdní bratia venujú aj starostlivosti o ľudí v núdzi. V 90. rokoch 20. storočia to bolo v pivničných priestoroch kláštora v Bratislave, neskôr v Podunajských Biskupiciach a od roku 2011 v Domove svätého Jána z Boha na Hattalovej ulici v Bratislave.

## Referencie

## Iné projekty

Kategória:Duchovné rády
Kategória:Zasvätený život
Kokylion

**Kokylion**  () môže byť:
*starogrécky hrnčiar, pozri Kokylion (hrnčiar)
*starogrécke mesto, pozri Kokylion (mesto)

## Referencie
Priorstvo

[náhľad|[Kláštor Cluny|Opátstvo v Cluny]]
**Priorstvo** (anglicky: *Priory*, latinsky: *Prioratus*) je katolícke rehoľné spoločenstvo mužov alebo žien pod rehoľnými sľubmi na čele s priorom alebo priorkou. Priorstvá môžu byť kláštorné domy mníchov alebo mníšok, domy kanonikov a mendikantské domy bratov, mníšok alebo terciárok.

Priorstvá vznikli ako dcérske spoločnosti opátstva Cluny. Vzniklo mnoho nových domov, ktoré boli všetky podriadené opátstvu Cluny a nazývali sa Priorstvá. Reprezentovalo benediktínske ideály podporované clunianskymi reformami ako menšie domy benediktínov z Cluny. Podobne v stredoveku v Nemecku a Taliansku bolo mnoho kláštorných priorstiev, v Anglicku boli všetky kláštory pripojené ku katedrálnym kostolom známe ako katedrálne priorstvá.

Benediktíni, cisterciti, trapisti, premonštráti a vojenské rády rozlišujú medzi konventnými a poslušným priorstvom.

Konventné priorstvá sú tie autonómne domy, ktoré nemajú opátov, buď preto, že sa ešte nedosiahol požadovaný počet dvanástich mníchov, alebo z nejakého iného dôvodu.

Poslušné priorstvá sú závislými časťami opátstiev. Ich predstavený, ktorý vo všetkom podlieha opátovi, sa nazýva prior. Tieto kláštory sú satelitmi opátstva. Cluniansky rád je pozoruhodný tým, že je organizovaný výlučne na tomto princípe poslušnosti, s jediným opátom v opátstve Cluny a všetkými ostatnými závislými priorstvami.

Priorstvo sa používa aj na označenie geografického sídla viacerých rytierskych komend či bailivikov.

## Iné projekty

## Zdroj

Kategória:Kresťanské stavby
Kategória:Kresťanské kláštory
Kategória:Opátstvo
Prepadnutie

**Prepadnutie** (nedokonavý vid: **prepad(áv)anie**) môže byť:
* náhly útok (aj prenesene ako nečakaná návšteva a pod.), synonymum: prepad, pozri prepad
* náhle zasiahnutie niečím (nehmotným), pozri zasiahnutie
* podľahnutie niečomu (napr. panike), pozri podľahnutie
* padnutie cez niečo, pozri pod pád (fyzika)
* poklesnutie či zníženie sa (najmä) do prázdneho priestoru, preborenie sa, synonymum: prepad
* expresívne: stratenie sa, zmiznutie, pozri zmiznutie
* v práve:
** strata platnosti (dokladu, cenného papiera, práva a pod.), pozri pod platnosť
** prestanie byť vo vlastníctve osoby nesplnivšej nejakú povinnosť, prejdenie do vlastníctva niekoho či niečoho, najčastejšie štátu (za trest, v dôsledku nedodržania lehoty a pod.), napr. v slovenskom trestnom práve:
*** prepadnutie veci (§ 60 zákona č. 300/2005 Z. z. Trestný zákon, § 15 zákona č. 372/1990 Zb. o priestupkoch)
*** prepadnutie majetku (§ 58 zákona č. 300/2005 Z. z. Trestný zákon)
** zastarano: strata, bytie zbavený niečoho, príjdenie o niečo (za trest a podobne)
* utrpenie neúspechu, neúspech (verejného predvedenia, žiadosti, návrhu a pod.), čiastočné synonymum: prepad, pozri neúspech
* v školstve: nepostúpenie pre nedostatočný prospech, neprospenie (za nejaké klasifikačné obdobie, na skúške a pod.), pozri prepadnutie (školstvo)

## Zdroje
* 
* 
* 
*propadnouti, přepadati. In: Slovník spisovného jazyka českého
Popolavec

**Popolavec** () je rod rastlín ktorý zastupuje trváce byliny z čeľade astrovité (*Asteraceae*). Taxonomicky je rod súčasťou tribusu *[[Senecioneae]]* v podčeľadi astrovaté (*Asteroideae*). Rozšírený je v miernom pásme Eurázie a Severnej Ameriky.

## Opis
Rod popolavec zastupuje trváce byliny rastúce jednotlivo alebo v riedkych trsoch. Podzemok je viachlavý, rozkonárený, tmavý s tenkými niťovitými koreňmi. Byľ je priama alebo krátko vystúpavá, jednoduchá, niekedy v hornej časti rozkonárená, pozdĺžne ryhovaná, holá alebo chlpatá, vysoká 20 až 90 cm.

Listy sú striedavé, jednoduché, bez prílistkov. Čepeľ je holá, riedko až husto chlpatá alebo pavučinato vlnatá. 
Prízemné listy sú stopkaté, často zblížené do riedkych zdanlivých ružíc, stredné a horné listy sú sediace.

Zložené súkvetia tvoria vrcholíkový chocholík až zdanlivý okolík. Úbory sú buď terčovité alebo oveľa častejšie lúčovité. Lôžko úboru je ploché, bez plievok. Jazykovité kvety v úbore sú samičie, rúrkovité kvety sú obojpohlavné. Zákrov je jednoradový, zákrovné listene sú v dolnej časti zrastené, v hornej časti rozdelené na jednotlivé úzke, končisté zuby.

Plodmi sú valcovité alebo vretenovité nažky, na povrchu sú rebrovité, holé alebo chlpaté, s chocholcom. Chocholec je chlpový, jeho lúče sú pernaté, rovnako dlhé alebo kratšie ako nažky.

## Rozšírenie
Rod popolavec je rozšírený v miernom pásme Eurázie a Severnej Ameriky. V Európe sa vyskytuje okolo 10 až 15 druhov, s rôzne veľkým areálom. Niektoré sú viazané iba na oblasť Álp, Karpát a balkánskych pohorí.

## Druhy a poddruhy vyskytujúce sa na Slovensku
V prirodzenom prostredí z rodu popolavec na Slovensku rastú (alebo historicky boli zaznamenané) tieto  druhy a poddruhy:
*popolavec celistvolistý (*Tephroseris integrifolia*, syn. *Senecio integrifolius*)
**popolavec celistvolistý hlavatý (*Tephroseris integrifolia subsp. capitata*, syn. *Senecio capitatus*)
**popolavec celistvolistý oranžový (*Tephroseris integrifolia subsp. aurantiaca*, syn. *Senecio aurantiacus*)
**popolavec celistvolistý pravý (*Tephroseris integrifolia subsp. integrifolia*)
*popolavec dlholistý (*Tephroseris longifolia*)
**popolavec dlholistý moravský (*Tephroseris longifolia subsp. moravica*)
*popolavec kučeravý (*Tephroseris crispa*)
*popolavec sírovožltý (*Tephroseris papposa*, syn. *Senecio papposus*)
*popolavec slatinný (*Tephroseris palustris*)

Pre morfologickú podobnosť boli v minulosti druhy rodu *Tephroseris* niektorými autormi zaraďované do rodu *Senecio* – starček.

## Zoznam druhov
V rámci rodu eviduje databáza semenných rastlín POWO tieto súčasné druhy a krížence:

## Referencie

## Iné projekty

Kategória:Flóra na Slovensku
Kategória:Astrovaté
Špania voda

**Špania voda** je vodný tok v Tatrách na území okresu Poprad. Je to ľavostranný prítok Belej, resp. Tichého potoka ako jej zdrojnice, s dĺžkou približne 3,2 km a je tokom IV. rádu. Preteká územím národnej prírodnej rezervácie Tichá dolina, ktorá je súčasťou Tatranského národného parku.

## Priebeh toku
Potok pramení v strednej časti Tatier, v geomorfologickom podcelku Západné Tatry a v ich časti Liptovské kopy, na západnom úbočí Veľkej kopy (), v nadmorskej výške približne 

Pramení na svahu hrebeňa Magura, nad hornou hranicou lesa i nad pásmom kosodreviny, pod sedlom Vyšný Licierov závrat () a od prameňa tečie západným smerom. Využíva terén Španej doliny, tvorenej v tejto časti od juhovýchodu svahmi Veľkej kopy a od severu Veľkou Licierovou Magurou (). Preteká oblasťou nesúvislej kosodreviny, priberajúc krátke prítoky. Na strednom toku vteká do pásma lesa a priberá viaceré, najmä ľavostranné prítoky zo svahov Veľkej Brdárovej grapy (). V dolnej časti Španej doliny už nemá významnejšie prítoky a vteká do mohutnej Tichej doliny. Tu, v lokalite Špania dolina podteká lesnú cestu a následne sa v nadmorskej výške približne  vlieva do Tichého potoka, čoby zdrojnice Belej. Je súčasťou povodia rieky Váh.

Potok pramení a preteká iba katastrálnym územím Štrbského Plesa, časti mesta Vysoké Tatry v okrese Poprad v Prešovskom kraji.

## Referencie

## Pozri aj
* Tatry 
* Západné Tatry
* Liptovské kopy
* Tichá dolina (národná prírodná rezervácia)
* Tatranský národný park

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad
Veľká cena Monaka 2024

**Veľká cena Monaka 2024** (angl. **Formula 1  Grand Prix de Monaco 2024**), ktorá sa uskutočnila 23. mája 2024 na mestskom okruhu Circuit de Monaco v meste Monte Carlo v Monaku. Preteky boli ôsmimi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 22. mája 2024 v 16:00 miestneho času (UTC+2).

**Poznámky**
* - Nico Hülkenberg a Kevin Magnussen sa kvalifikovali na 12. a 15. mieste, ale z kvalifikácie boli diskvalifikovaný, pretože ich nastavenie DRS nezodpovedalo technickým pravidlám. Do pretekov mohli odštartovať vďaka povolenia od stevardov.

## Preteky
Preteky sa uskutočnili 23. mája 2024 v 15:00 miestneho času (UTC+2).

## Priebežné poradie šampionátu
**Poradie šampionátu jazdcov (Top 5)**

**Poradie šampionátu konštruktérov (Top 5)**

## Referencie

Kategória:Formula 1 v roku 2024
2024
Kategória:2024 v Monaku
Blanche Bakerová

**Blanche Bakerová** (* 20. december 1956, New York, New York, USA) je americká herečka známa z televízneho seriálu *Holocaust* (1978).

## Detstvo a mladosť
Bakerová sa narodila ako Blanche Garfein v New Yorku a je dcérou herečky Carroll Baker a režiséra Jacka Garfeina. Jej otec je židovského pôvodu pochádzajúci z Podkarpatskej Rusi, vyrastal v Bardejove na Slovensku a prežil holokaust a jej matka bola rímsko-katolíčka, ktorá konvertovala na judaizmus. Má tiež mladšieho brata Herschela Garfeina. Svoje detstvo prežila v Taliansku, kde jej matka po odchode z Hollywoodu v polovici 60. rokov založila filmovú kariéru. Bakerová študovala herectvo v Štúdiu Herberta Berghofa a v Divadelnom inštitúte Lee Strasberga.

## Kariéra
[vľavo|náhľad|Bakerová a [Donald Sutherland v divadelnej inscenácii *Lolita*, z roku 1980.]]

### Televízia a film
Bakerová debutovala v televíznom seriáli *Holokaust* z roku 1978, kde zahrala po boku hercov ako James Woods, Meryl Streep, Rosemary Harris, Tovah Feldshuh, Joseph Bottoms a Ian Holm. Za svoj herecký výkon získala v roku 1978 cenu Primetime Emmy za vynikajúci samostatný herecký výkon vo vedľajšej úlohe.

V roku 1984 zahrala po boku Molly Ringwald vo filme *Šestnásť sviečok*. V roku 1986 zahrala vedľajšiu úlohu vo filme *Špinavý obchod*.

V roku 1990 stvárnila postavu Ofglen vo filme *Služobníčkin príbeh*, po boku Faye Dunaway, Natashy Richardson a Roberta Duvalla.

V roku 2013 si zahrala vedľajšiu úlohu v thrilleri *Truth* a v roku 2018 si zahrala v televíznom filme *My Daughter Vanished*.

### Divadlo
V rokoch 1980 až 1981 stvárnila hlavnú úlohu v divadelnej adaptácii románu Vladimíra Nabokova, *[[Lolita (román)|Lolita]]*. Predstavenie sa konalo v divadle Broadway. Bakerová účinkovala aj v prvej produkcii *Oceľové magnólie* v Off-Broadway v roku 1987.

## Súkromný život
Bakerová sa 1. októbra 1983 vydala za filmového režiséra Bruce Van Dusena. Spolu majú tri deti. Ich manželstvo skončilo rozvodom v roku 2002. O rok neskôr sa Bakerová vydala druhý krát, za lekára Marka McGilla, ktorému porodila syna.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Držitelia ceny Emmy
Kategória:Absolventi Lee Strasberg Theatre and Film Institute
Kategória:Osobnosti USA židovského pôvodu
Kategória:Osobnosti z New Yorku
Turistická značkovaná trasa číslo 2606

**Turistická značkovaná trasa číslo 2606** je modrá trasa v Strážovských vrchoch. Začína  v Nitrianskom Rudne a končí v Kanianke. Dĺžka trasy je 12,9 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

2606
2606
Zorro

**Zorro** môže byť:
* líška Azarova (*Lycalopex gymnocercus*) 
* fiktívna postava, pozri Zorro (postava)
* vo filme a TV:
** francúzsko-taliansky film z roku 1975, pozri Zorro (film z roku 1975)
** indický film z roku 1975, pozri Zorro (indický film z roku 1975)
** americký seriál z roku 1957, pozri Zorro (seriál z roku 1957)
** francúzsko-americký seriál z roku 1990, pozri Zorro (seriál z roku 1990)
** španielsky seriál z roku 2024, pozri Zorro (seriál z roku 2024)
How Soon Is Now?

„**How Soon Is Now?**“ je pieseň anglickej rockovej skupiny The Smiths, ktorú napísali spevák Morrissey a gitarista Johnny Marr. Pôvodne bola vydaná ako B-strana singlu „William, It Was Really Nothing“, „How Soon Is Now?“ v roku 1984. Následne bola zaradená na kompilačný album *[[Hatful of Hollow]]* a na amerických, kanadských, austrálskych a Warner UK edíciách albumu *[[Meat Is Murder]]*. Pieseň bola vo Veľkej Británii vydaná ako samostatný singel až v roku 1985, pričom dosiahla 24. miesto v rebríčku UK Singles Chart. Pri opätovnom vydaní v roku 1992 si polepšila a umiestnila sa na 16. mieste.

## Coververzia od t.A.T.u.
### Cover verzia a vydanie
t.A.T.u. zahrnuli cover piesne „How Soon Is Now?“ na svoj prvý po anglicky spievaný album *[[200 km/h in the Wrong Lane]]*, ktorý vyšiel celosvetovo na konci roka 2002. Singel „How Soon Is Now?“ bol vydaný 6. júla 2003 ako tretí a posledný singel z albumu, ktorý vyšiel v Európe a Rusku. B-strana singla obsahuje skladbu „Ne ver, ne boisia“, s ktorou t.A.T.u. obsadili tretie miesto na Eurovision Song Contest 2003.

V roku 2007 bola cover verzia zaradená na album *[[A Tribute to The Smiths]]*, ktorý bol vydaný 20. februára. Táto skladba bola prezentovaná ako titulná pieseň kompilácie.

### Hudobné video
Hudobné video k piesni nadväzuje na štýl pôvodného videoklipu od The Smiths a pozostáva z video kompilácií. Zobrazuje duo Yelenu a Yuliu počas živých vystúpení vo východnej Európe, v ich bežnom živote a pri nahrávaní piesne v štúdiu. Ide o prvý videoklip dvojice, ktorý nerežíroval ich manažér Ivan Shapovalov. Napriek tomu video nezaznamenalo veľký úspech a bolo zriedkavo vysielané na európskych a ruských hudobných kanáloch.

### Kritika
Názory na cover verziu sa značne líšili. Gitarista The Smiths, Johnny Marr, označil túto interpretáciu za „hlúpu“, zatiaľ čo spevák Morrissey ju nazval „absolútne skvelou“. James Delingpole z denníka *[[The Daily Telegraph|Daily Telegraph]]* išiel ešte ďalej a opísal cover verziu t.A.T.u. „lepšiu ako originál“.

### Úspech
Singel „How Soon Is Now?“ zaznamenal stredný úspech. V Nemecku a Rakúsku sa umiestnil v top 40, vo Švajčiarsku v top 30. Najväčší úspech dosiahol v severovýchodnej Európe: v Rusku a Švédsku sa dostal na 10. miesto a vo Fínsku na 8. priečku rebríčka. Skladba sa objavila aj v hitparádach Austrálie (37. miesto) a Belgicka (27. miesto). V Spojenom kráľovstve sa do hlavného rebríčka nedostala, no v japonskom rádiovom rebríčku obsadila 56. miesto, kde sa udržala päť týždňov.

## Coververzia od Love Spit Love
Coververzia piesne od skupiny Love Spit Love bola použitá v soundtracku k filmu *[[The Craft]]* z roku 1996 a neskôr sa objavila ako ústredná pieseň televízneho seriálu *[[Čarodejnice (seriál)|Čarodejnice]].*

## Referencie

Kategória:Čarodejnice (seriál)
Kategória:Piesne skupiny t.A.T.u.
Kategória:Single z 2003
Kategória:Single z 1985
Kategória:Piesne z 1984
Popolavec sírovožltý

**Popolavec sírovožltý** () je druh trvácej vysokohorskej byliny rodu popolavec, z čeľade astrovité (*Asteraceae*). Jeho prirodzený areál zahŕňa oblasti v strednej a juhovýchodnej Európe až po Ukrajinu.

## Opis
Popolavec sírovožltý je trváca bylina s krátkym, zvislým alebo plazivým podzemkom. Byľ je priama, jednoduchá, iba v zloženom súkvetí rozkonárená, pozdĺžne ryhovaná, takmer holá, riedko chlpatá alebo v mladosti riedko pavučinato vlnatá, neskôr lysá, dlhá 30 až 130 cm.

Listy sú riedko chlpaté, v mladosti riedko pavučinato chlpaté, neskôr čiastočne lysavejúce. Najspodnejšie listy tvoria zdanlivú ružicu. Prízemné a dolné byľové listy sú stopkaté, stopka je krídlatá, spravidla dlhšia ako čepeľ. Čepeľ je kopijovitá, podlhovastá alebo úzko elipsovitá, na báze klinovitá, na okraji plytko zúbkatá až celistvookrajová. Stredné a horné listy sú s krídlatou stopkou zbiehavé až objímavé, smerom hore postupne sa zmenšujúce do čiarkovitých listeňov. 

Zložené súkvetie, usporiadané do riedkeho chocholíka, pozostáva z 3 až 15 žltých úborov, s priemerom 25 až 40 mm. Žlté jazykovité kvety (v počte okolo 15) sú pravidelne vyvinuté, dlhé do 15 mm. Zákrov je dlhý 8 až 12 mm a tvorí ho  20 zákrovných listeňov, ktoré sú zelené, na vrchole až fialovočervené, spočiatku sú riedko pavučinato vlnaté, neskôr lysavejúce. 

Plodmi sú svetlé valcovité nažky, dlhé do 3 mm a najmä v hornej časti riedko chlpaté. Lúče chocholca sú dvakrát až trikrát dlhšie ako nažka. 

## Rozšírenie
Prirodzený areál popolavca sírovožltého zahŕňa oblasti v strednej a juhovýchodnej Európe až po Ukrajinu a európske Turecko.

U nás sa vyskytuje výlučne na krajnom severovýchode Slovenska, v Bukovských vrchoch. Tam bol zaznamenaný aj jeho najvyšší výskyt na pohraničnom hrebeni nad obcou Runina, vo výške 1 193 m n. m.  

## Ekológia
Popolavec sírovožltý rastie na výživnej pôde v listnatých lesoch a na  vlhkých lúkach. Kvitne od mája do júna (júla). U nás je považovaný za ohrozený taxón a je chránený zákonom.

## Referencie

## Iné projekty

## Externé odkazy
* Popolavec sírovožltý na stránke botany.cz
* Popolavec sírovožltý na stránke Global Biodiversity Information Facility

Kategória:Flóra na Slovensku
Kategória:Ohrozené druhy
sírovožltý
Kategória:Rastliny so žltými kvetmi
Kategória:Trvalé rastliny
Tomanov potok

**Tomanov potok** je krátky vodný tok v Tatrách na území okresu Poprad. Je to pravostranný prítok Belej, resp. Tichého potoka ako jej zdrojnice, s dĺžkou približne 2,9 km a je tokom IV. rádu. Preteká územím národnej prírodnej rezervácie Tichá dolina, ktorá je súčasťou Tatranského národného parku.

## Priebeh toku
Potok pramení v strednej časti Tatier, v geomorfologickom podcelku Západné Tatry a v ich časti Liptovské Tatry, na severnom úbočí Poľskej Tomanovej (), v nadmorskej výške približne 

Tomanov potok pramení na svahu, neďaleko Tomanovského sedla, v oblasti nesúvislej kosodreviny. V Nižnom Tomanovskom plese priberá nestály pravostranný prítok zo svahov Poľskej Tomanovej a tečie spočiatku severovýchodným, neskôr východným smerom. Na hornom toku, stále v oblasti kosodreviny, potom ešte priberá pravostranný prítok, vytekajúci z Vyšného Tomanovho plesa a následne aj ľavostranný z východných svahov Stolov (). V strednej časti už vodný tok prechádza do pásma súvislého lesa a pokračuje Tomanovskou dolinou, severným úpätím Liptovskej Tomanovej (). Na dolnom toku sa stáča juhovýchodným smerom a priberá významný ľavostranný prítok z Javorového žľabu, pod ktorým sa nachádza Tomanovský vodopád. Tu sa už otvára mohutná Tichá dolina a miesto, kde sa v nadmorskej výške približne  Tomanov potok vlieva do Tichého potoka, čoby zdrojnice Belej. Je súčasťou povodia rieky Váh. Veľká časť toku tvorí hranicu geomorfologických častí Liptovské Tatry a Červené vrchy.

Potok pramení a preteká iba katastrálnym územím Štrbského Plesa, časti mesta Vysoké Tatry v okrese Poprad v Prešovskom kraji.

## Referencie

## Pozri aj
* Tatry 
* Západné Tatry
* Liptovské Tatry
* Tichá dolina (národná prírodná rezervácia)
* Tatranský národný park

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad
Pravlk obrovský

**Pravlk obrovský**  (iné názvy: **pravlk**, **vlk hrozný**, ľudovo **hrozný vlk**, ľudovo **strašný vlk**; lat. *Aenocyon dirus* alebo staršie *Canis dirus*) bol vyhynutý druh šelmy z čeľade  psovité. Zaraďuje sa buď do rodu **pravlk** (*Aenocyon*) ako jeho jediný druh, alebo staršie niekedy do rodu *[[Canis]]* ako jeden z mnohých druhov tohto rodu.  Latinské meno *Canis dirus* znamená doslova "pes [alebo vlk] strašný [alebo hrozný]".

Žil v Amerike vo vrchnom pleistocéne a včasnom holocéne (pred 125 000 – 9 500 rokmi). Novšie zvykne zahŕňať aj bývalý druh *[[Stereocyon nehringi]]*/*[[Canis nehringi]]*.

Druh bol pomenovaný v roku 1858, štyri roky po tom, čo bol nájdený prvý exemplár. Rozoznávajú sa dva poddruhy: *Aenocyon dirus guildayi* a *Aenocyon dirus dirus*. Najväčšia zbierka jeho fosílií bola získaná z lokality La Brea Tar Pits v Los Angeles.

Pozostatky sa našli v širokom spektre biotopov vrátane plání, trávnatých plôch a niektorých zalesnených horských oblastí Severnej Ameriky a vyprahnutej savany Južnej Ameriky. Miesta sa pohybujú v nadmorskej výške od hladiny mora do 2 255 metrov. Severne od 42° severnej zemepisnej šírky sa len zriedka našli fosílie pravlka; nad touto zemepisnou šírkou bolo len päť nepotvrdených hlásení. Predpokladá sa, že toto obmedzenie územia výskytu je spôsobené teplotou, korisťou alebo obmedzeniami biotopov, ktoré sú spôsobené blízkosťou pevninských ľadovcov, ktoré v tom čase existovali.

Bol približne rovnako veľký ako najväčší súčasný vlk dravý (*Canis lupus*): *[[Canis lupus pambasileus]]* a *[[Canis lupus occidentalis]]*. *Aenocyon dirus guildayi* vážil v priemere 60 kilogramov a *Aenocyon dirus dirus* mal v priemere 68 kg. Jeho lebka a chrup sa zhodovali s lebkou a chrupom vlka dravého, ale jeho zuby boli väčšie s väčšou schopnosťou strihania a jeho sila uhryznutia v očnom zube bola silnejšia ako u akéhokoľvek známeho druhu psovitých šeliem. Predpokladá sa, že tieto vlastnosti sú prispôsobením na lov pleistocénnych veľkých bylinožravcov v Severnej Amerike. Je známe, že ich korisť zahŕňala kone *[[Equus occidentalis]]*, gigantické leňochody, mastodonty, bizóny *[[Bison antiquus]]* a ťavy z rodu *[[Camelops]]*. V porovnaní so súčasným vlkom mal menší mozog. K jeho vyhynutiu došlo počas štvrtohorného vymierania spolu s väčšinou jeho koristi. Ako príčina jeho vyhynutia sa navrhuje jeho závislosť od veľkých bylinožravcov, spolu s klimatickými zmenami a konkurenciou s inými druhmi alebo kombinácia týchto faktorov. Podľa datovaných pozostatkov žili pravlky ešte pred 9 500 rokmi.

V roku 2021 jedna štúdia DNA zistila, že pravlk obrovský je veľmi odlišná vývojová línia v porovnaní s existujúcimi vlkmi. Ak je tomu tak, je vhodnejšie pravlka obrovského zaradiť do samostatného rodu *Aenocyon* (namiesto rodu *Canis*), ako to napokon už v minulosti navrhol John Campbell Merriam v roku 1918.

## Referencie

## Iné projekty

## Zdroj

Kategória:Psovité
Kategória:Praveké živočíchy
Kategória:Vymreté cicavce
Slovenské národné hokejové mužstvo hráčov do 20 rokov na Majstrovstvách sveta 2025

Toto je zostava **[[Slovenské národné hokejové mužstvo hráčov do 20 rokov|slovenského národného hokejového mužstva hráčov do 20 rokov]]** na Majstrovstvách sveta v ľadovom hokeji hráčov do 20 rokov 2025. Mužstvo sa zúčastnilo v nižšie uvedenej zostave. Mužstvo skončilo vo štvrťfinále po prehre s Fínskom a obsadilo tak 6. miesto.

## Realizačný tím

* Tomáš Pšenka – manažér

* Ivan Feneš – tréner
* Martin Štrbák – asistent trénera
* Scott Moser – asistent trénera
* Peter Kosa – tréner brankárov
* Tomáš Surový – konzultant
* Matej Thomka – kondičný tréner
* Patrik Michnáč – video tréner
* Pavol Lauko – fyzioterapeut
* Michael Bujňák – fyzioterapeut
* Marek Jenčík – masér
* Tomáš Kyselica – média manažér

## Zostava

## Základná časť

|}**(Q)** Kvalifikovaný do uvedenej fázy

### Zápasy

----
----
----

## Play - off
### Štvrťfinále

Kategória:Slovenské národné hokejové mužstvo hráčov do 20 rokov
Veľká cena Emilia Romagna 2024

**Veľká cena Emilia Romagna 2024** (angl. **Formula 1 MSC Cruises Gran Premio del Made in Italy e dell'Emilia-Romagna 2024**), ktorá sa uskutočnila 19. mája 2024 na pretekárskom okruhu Autodromo Enzo e Dino Ferrari pri meste Imola v Taliansku. Preteky boli siedmimi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 18. mája 2024 v 16:00 miestneho času (UTC+2).

**Poznámky**
*- Oscar Piastri dostal penalizáciu 3 miest na štarte za zdržanie Kevina Magnussena v 1 časti kvalifikácie.
*- Fernando Alonso sa kvalifikoval ako 19., ale musel odštartovať z boxov potom, čo došlo k úpravám jeho monopostu cez parc fermé.
*- Logan Sargeant nestanovil žiadny čas. Do pretekov mohol nastúpiť vďaka udelenej výnimke.
## Preteky
Preteky sa uskutočnili 19. mája 2024 v 15:00 miestneho času (UTC+2).

## Priebežné poradie šampionátu
**Poradie šampionátu jazdcov (Top 5)**

**Poradie šampionátu konštruktérov (Top 5)**

## Referencie

Kategória:Formula 1 v roku 2024
Kategória:Veľká cena Emilia Romagna
Kategória:2024 v Taliansku
Fortuna Arena

**Fortuna Arena** je futbalový štadión v pražských Vršoviciach na ulici Vladivostocká a U Slavie na Prahe 10 v oblasti takzvaného Edenu. S kapacitou 19 370 sediacich divákov je to najväčší a najmodernejší futbalový štadión v Česku. Na štadióne hrá svoje domáce zápasy tím SK Slavia Praha, hrajú sa tu ale aj niektoré zápasy českej futbalovej reprezentácie a konajú sa tu aj ďalšie športové a kultúrne podujatia.

V sezónach 2010/11 a 2011/12 bol štadión tiež domovským stánkom pre tím Bohemians 1905, ktorý kvôli nevyhovujúcim podmienkam nemohol hrať na svojom štadióne v Ďolíčku. V roku 2011 tu odohrala svoje domáce zápasy Viktoria Plzeň v rámci Ligy majstrov proti Kodani (4. predkolo), Borisovu, Barcelone a Miláno (skupina H).

Od júla 2022 nesie štadión sponzorský názov spoločnosti Fortuna.

## Koncerty
Vďaka dobrej akustike je vyhľadávaná usporiadateľmi najmä pre koncerty v letnom období. Štadión však nedostal kolaudačné povolenie na organizovanie koncertov, pretože nie je na takéto účely dostatočne odhlučnený. Organizované koncerty tak obvykle porušujú hlukové limity a po 22. hodine nočný kľud, za čo sú usporiadatelia sankcionovaní pokutami.

Ako prvá otestovala arénu metalová kapela Metallica necelý mesiac po otvorení, 3. júna 2008. Skupina sa sem vrátila aj o päť rokov neskôr, 7. mája 2012.

### Koncerty českých a slovenských interpretov

### Koncerty zahraničných interpretov

### Športové podujatia

## Referencie

## Zdroj

Kategória:Futbalové štadióny v Česku
Kategória:Šport v Prahe
Kategória:SK Slavia Praha
Canada’s Wonderland

**Canada’s Wonderland** je zábavný park v meste Vaughan v kanadskej provincii Ontário. Park bol otvorený v roku 1981. Obsahuje viac než 200 atrakcií na 130 hektároch.

V roku 2023 bola návštevnosť parku 3,323 milióna návštevníkov. Park bol vlastnený spoločnosťou Cedar Fair, ktorá sa 1. júla 2024 zlúčila so Six Flags čím vznikla nová Six Flags Entertainment Corporation, ktorá vlastní aj Canada’s Wonderland. Cedar Fair park odkúpil v roku 2006 od spoločnosti Paramount Parks.

V roku 2024 park má 18 horských dráh. V roku 2025 má byť otvorená *AlpenFury* s dĺžkou 1000 metrov, maximálnou rýchlosťou 115 km/h a výškou 50 metrov. Bude tak najvyššia, najdlhšia a najrýchlejšia horská dráha v Kanade.

## Galéria

Súbor:Wonder Mountain at Canadas Wonderland.jpg|*Wonder Mountain*, hlavná časť parku
Súbor:Behemoth2.JPG|Horská dráha *Behemoth*
Súbor:Leviathan Reactions.jpg|Horská dráha *Leviathan*
Súbor:CW Medieval Faire wideshot of castle.JPG|Stredoveká časť *Medieval Faire*
Súbor:Canada's Wonderland (6176923756).jpg|Vodný park *Splash Works*


## Referencie

## Iné projekty

## Externé odkazy
* Oficiálny web

Kategória:Vaughan
Kategória:Zábavné parky v Kanade
Rybnička

**Rybnička** je potok v severnej časti okresu Sobrance. Je to ľavostranný prítok Okny, má dĺžku 5,5 km a je tokom IX. rádu.

Pramení vo Vihorlatských vrchoch,  na západnom svahu vrchu Diel v nadmorskej výške približne  

Od prameňa tečie krátko na juh, následne zmení smer na juhozápad a postupne sa stáča na západ. V oblasti pri Cirkevnej lúke opäť mení smer na juhozápad, až tesne pred ústím sa stáča na západ. Napokon sa v nadmorskej výške asi  severne od obce Vyšná Rybnica vlieva do Okny.

## Referencie

Kategória:Rieky na Slovensku
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vyšná Rybnica
BFI London Film Festival

náhľad|Budova filmového festivalu.

**Londýnsky filmový festival**, oficiálne nazývaný **BFI London Film Festival**, organizuje každoročne Britský filmový inštitút (BFI) od roku 1953. Je to najväčší verejný festival vo Veľkej Británii svojho druhu a navštevujú ho tisíce filmových nadšencov, ktorí majú možnosť pozrieť si viac ako 300 filmov, dokumentov a krátkych filmov z celého sveta.

## História
Festival začal v roku 1953, keď skupina filmových kritikov vyzvala na usporiadanie filmového festivalu v Londýne. Tvrdili, že rovnako ako iné veľké európske mestá ako Cannes, Benátky a Berlín, aj Londýn by mal mať svoj vlastný filmový festival. Prvý londýnsky filmový festival zorganizoval v tom istom roku riaditeľ Britského filmového inštitútu (BFI) James Quinn v Národnom filmovom divadle (dnešné BFI Southbank). Festival otvorili 16. októbra, iba deň po otvorení Národného filmového divadla. Premietal výber filmov renomovaných tvorcov, ktorí sa objavili aj na iných prestížnych filmových festivaloch. V roku 2024 sa konal 68. ročník festivalu.

## Galéria

Súbor:The cast and crew of 'Breathe' at London Film Festival (36791632254).jpg
Súbor:Odeon Leicester Square at the BFI London Film Festival (29914344250).jpg


## Referencie

## Iné projekty

## Externé odkazy

* Oficiálny web

Kategória:Filmové festivaly v Spojenom kráľovstve
Kategória:Kultúra v Spojenom kráľovstve
Radoslav Passia

Mgr. **Radoslav Passia**, Ph.D., (* 6. marec 1977, Bardejov) je literárny vedec a publicista, pracujúci v Ústave slovenskej literatúry SAV v Bratislave.

## Životopis
Vyštudoval slovenčinu a estetiku na Filozofickej fakulte Prešovskej univerzity v Prešove (1995 – 2000). V rokoch 1999 až 2005 pracoval ako redaktor a moderátor literárnych programov v Slovenskom rozhlase v Košiciach. Po internom doktorandskom štúdiu v Ústave slavistických a východoeurópskych štúdií Filozofickej fakulty Karlovej univerzity v Prahe (2005 – 2008) nastúpil do Ústavu slovenskej literatúry Slovenskej akadémie vied, kde sa venuje výskumu slovenskej literatúry 20. a 21. storočia v stredoeurópskych súvislostiach. V rokoch 2022 až 2023 bol predsedom Snemu Slovenskej akadémie vied.

V rokoch 2010 až 2015 bol šéfredaktorom literárno-kritického časopisu Romboid, v rokoch 2019 až 2020 viedol mesačník o knihách *Knižná revue*. V rokoch 2010, 2016 a 2024 bol porotcom literárnej ceny Anasoft litera, v roku 2022 porotcom ceny za poéziu Zlatá vlna. Od roku 2015 je predsedom občianskeho združenia *Platforma pre literatúru a výskum*, ktoré vydáva rovnomenný literárno-kritický internetový časopis plav.sk, organizuje literárne podujatia a rozvíja aj vydavateľskú činnosť.

## Knižné publikácie
* *Hľadanie súčasnosti: slovenská literatúra začiatku 21. storočia* (Bratislava: LIC, 2014), editor spolu s Ivanou Taranenkovou.
* *Na hranici: slovenská literatúra a východokarpatský hraničný areál* (Levoča: Modrý Peter, 2014), monografia
* *Deväť životov: rozhovory o preklade a literárnom živote* (Bratislava: Kalligram, 2015), editor spolu s Gabrielou Magovou.
* *Spisovateľ ako sociálna rola* (Bratislava: VEDA, vydavateľstvo SAV, 2018), editor spolu s Vladimírom Barboríkom.
* *Kontakty literatúry (modely, identity, reprezentácie)* (Bratislava: VEDA, vydavateľstvo SAV, 2020), editor spolu s Magdalenou Bystrzak a Ivanou Taranenkovou.
* *Literárne krajiny Bratislavy : obraz mesta po roku 1918* (Bratislava: VEDA, vydavateľstvo SAV, 2023), vedúci autorského kolektívu spolu s Vladimírom Barboríkom.

## Referencie

## Externé odkazy
* 
* Radoslav Passia – Slovenská akadémia vied
* Literárne štúdio s Radoslavom Passiom (podcast Rádia Devín, STVR)

Kategória:Slovenskí literárni vedci
Kategória:Slovenskí publicisti
Kategória:Pracovníci Slovenskej akadémie vied
Kategória:Pracovníci Slovenského rozhlasu
Kategória:Absolventi Filozofickej fakulty Prešovskej univerzity v Prešove
Kategória:Absolventi Filozofickej fakulty Karlovej univerzity
Kategória:Osobnosti z Bardejova
Hlina (potok)

**Hlina** je vodný tok v Tatrách na území okresu Poprad a Liptovský Mikuláš. Je to pravostranný prítok Belej, resp. Tichého potoka ako jej zdrojnice, s dĺžkou približne 4,8 km a je tokom IV. rádu. Preteká územím národnej prírodnej rezervácie Tichá dolina, ktorá je súčasťou Tatranského národného parku.

## Priebeh toku
Potok pramení v strednej časti Tatier, v geomorfologickom podcelku Západné Tatry a v ich časti Liptovské Tatry, na južnom úbočí Poľskej Tomanovej (), v nadmorskej výške približne 

Potok Hlina pramení na hôľnatom svahu, v oblasti hornej hranice pásma kosodreviny. Od prameňa tečie južným smerom cez pásmo kosodreviny Širokým žľabom, zovretým svahmi Smrečín () a Hlinským hrebeňom. Na strednom toku priberá významnejší pravostranný prítok z Hlinského žľabu spod Hlinského sedla a postupne sa stáča na východ, tvoriac obtočník vrchu Hlina (). V tejto časti sa už dolina nazýva rovnako ako vodný tok – Hlina a jej juhozápadnú a južnú časť tvoria svahy Holého vrchu (). Z jeho úbočia priteká do Hliny niekoľko významnejších pravostranných prítokov. Dolina i potok sa tu stáča na severovýchod, no pri vtoku do Tichej doliny mení smer toku na juhovýchod. Tu sa v nadmorskej výške približne  potok Hlina vlieva do Tichého potoka, čoby zdrojnice Belej. Je súčasťou povodia rieky Váh. 

Potok pramení na katastrálnom území Štrbského Plesa, časti mesta Vysoké Tatry v okrese Poprad v Prešovskom kraji, no spod Smrečín () až po ústie vedie jeho korytom hranica so Žilinským krajom, okresom Liptovský Mikuláš a katastrom Pribyliny.

## Referencie

## Pozri aj
* Tatry 
* Západné Tatry
* Liptovské Tatry
* Tichá dolina (národná prírodná rezervácia)
* Tatranský národný park

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad
Kategória:Vodné toky v okrese Liptovský Mikuláš
Popolavec dlholistý

**Popolavec dlholistý** () je druh trvácej byliny rodu popolavec, z čeľade astrovité (*Asteraceae*). Rozšírený je v strednej Európe až po Balkánsky polostrov.

Na Slovensku sa vyskytuje iba poddruh popolavec dlholistý moravský (*Tephroseris longifolia subsp. moravica*), ktorý je považovaný za ohrozený taxón a je chránený zákonom.

## Referencie

## Iné projekty

Kategória:Flóra na Slovensku
dlholistý
Kategória:Rastliny so žltými kvetmi
Kategória:Trvalé rastliny
Popolavec dlholistý moravský

**Popolavec dlholistý moravský** () je poddruh trvácej byliny rodu popolavec, z čeľade astrovité (*Asteraceae*). Jeho prirodzený areál zahŕňa oblasti v strednej Európe od Karpát po Balkán.

## Opis
Popolavec dlholistý moravský je trváca bylina. Byľ je priama, jednoduchá, iba v zloženom súkvetí rozkonárená, pozdĺžne ryhovaná, vysoká 20 až 90 cm, zelená alebo najmä v hornej čast červenofialová. Celá rastlina je v mladosti riedko pavučinato vlnatá, neskôr lysavejúca.

Prízemné listy (vytvárajú zdanlivú ružicu) a dolné byľové listy sú stopkaté, stopka je krídlatá, spravidla dlhšia ako čepeľ. Čepeľ je kopijovitá alebo elipsovitá, na báze klinovitá, na okraji plytko a riedko zubatá, dlhá 50 až 150 mm, široká 10 až 50 mm. Stredné a horné listy sú s krídlatou stopkou zbiehavé až poloobjímavé, smerom nahor sa zmenšujú do čiarkovitých listeňov.

Súkvetie tvorí 3 až 18 žltých lúčovitých úborov s priemerom 24 až 40 mm. Jazykovité kvety sú žlté, vždy vyvinuté, v počte okolo 20. Semenník (neskôr aj nažky) sú takmer vždy holé, iba výnimočne riedko páperisté. Zákrov je dlhý do 12 mm, zákrovných listeňov je 20 až 21, sú zelené alebo na vrchole fialovočervené.

Plodmi sú svetlohnedé valcovité nažky, dlhé 3 až 4 mm. Lúče chocholca sú nanajvýš dvakrát dlhšie ako nažka.

## Rozšírenie
Popolavec dlholistý moravský je stredoeurópsky taxón s výskytom v Západných Karpatoch, západnej časti Panónie a na Balkáne. Na Slovensku sa vyskytuje vzácne v Bielych Karpatoch, Strážovských vrchoch, Tribeči, Vtáčniku a v minulosti aj v Pohronskom Inovci. Najvyššie zaznamenaný výskyt pochádza z Veľkého Inovca, vo výške okolo 800 m n. m.

## Ekológia
Popolavec dlholistý moravský rastie na hlbších stredne vlhkých pôdach s dostatkom humusu na krovinatých stráňach a v lesných lemoch od pahorkatín po podhorský vegetačný stupeň. Produkuje až do 2 000 nažiek na jednu rastlinu, s klíčivosťou 30 až 60 % v prvom roku. Počet kvitnúcich jedincov však nepriaznivo ovplyvňuje najmä nedostatok zrážok v prechádzajúcej sezóne. Kvitne od mája do júna. U nás je považovaný za ohrozený taxón a je chránený zákonom.

## Referencie

## Iné projekty

## Externé odkazy
* Popolavec dlholistý moravský na stránke botany.cz

Kategória:Flóra na Slovensku
Kategória:Ohrozené druhy
Kategória:Zákonom chránené rastliny na Slovensku
Kategória:Trvalé rastliny
dlholistý moravský
Kategória:Rastliny so žltými kvetmi
Hlina (rozlišovacia stránka)

**Hlina** môže byť:
* v geológii a pedológii: druh zeminy, pozri hlina
* vodný tok v Tatrách, pozri Hlina (potok)
* dolina v Západných Tatrách
* vrch v Západných Tatrách ()
* slovenské priezvisko, pozri Hlina (priezvisko), napríklad:
** Alojz Hlina

## Pozri aj
* Hliny
* Hlinka
* Hlína
Jihlavský kraj (1948 – 1960)

**Jihlavský kraj** bol správny celok v Česko-Slovensku, ktorý existoval v rokoch 1948 – 1960. V hrubých rysoch sa prekrýval s územím moderného Kraja Vysočina a rovnako bolo jeho centrom mesto Jihlava. Kraj mal rozlohu 6&nbsp;621 km².

## Historický vývoj
Jihlavský kraj vznikol na území juhozápadnej Moravy a juhovýchodných Čiech 24. decembra 1948 na základe zákona o krajskom zriadení, podľa ktorého bolo k 31. decembru 1948 zrušené dovtedajšie krajinské zriadenie. Krajský národný výbor bol zriadený k 1. januáru 1949.

Dňa 1. júla 1960 bol na základe zákona o územnom členení štátu kraj zrušený a jeho územie rozdelené medzi Juhomoravský (väčšina územia), Juhočeský (Dačicko a Pelhřimovsko), Východočeský (južná polovica moderného okresu Havlíčkův Brod) a Stredočeský kraj (okrajové oblasti moderných okresov Kutná Hora a Benešov). Od 1. januára 2000 patrí väčšina územia niekdajšieho Jihlavského kraja do Kraja Vysočina, ktorý sa dočasne do 30. mája 2001 tiež nazýval *Jihlavský kraj*. Územie v modernom okrese Jindřichův Hradec patrí i naďalej k Juhočeskému kraju, okrajová oblasť na severozápade patrí do kraja Stredočeského a územie v modernom okrese Znojmo patrí do Juhomoravského kraja.

## Geografia
Patril k nemu celý moderný okres Jihlava, takmer celý okres Pelhřimov, väčšina územia okresov Třebíč a Žďár nad Sázavou, južná polovica okresu Havlíčkův Brod, východ a sever okresu Jindřichův Hradec (najmä Dačicko) a okrajové časti okresov Kutná Hora, Benešov a Znojmo. Na východe susedil s Brnianskym krajom, na severe s Pardubickým, na západe s krajom Pražským a Českobudějovickým a na juhu s Rakúskom.

## Administratívne členenie
Jihlavský kraj sa členil na 13 okresov: Dačice, Havlíčkův Brod, Humpolec, Jihlava, Kamenice nad Lipou, Ledeč nad Sázavou, Moravské Budějovice, Pacov, Pelhřimov, Třebíč, Třešť, Velké Meziříčí a Žďár.

## Referencie


## Literatúra
*  

## Pozri aj
* Česko-Slovensko v rokoch 1948 až 1989
* Kraj Vysočina

## Zdroj
* 

Kategória:Kraje v Česku (1948 – 1960)
Brooke Smith

**Brooke Smith** (prechýlene: **Brooke Smithová**) môže byť:
* americká herečka (* 1964), pozri Brooke Smithová (herečka)
* americká basketbalistka, pozri Brooke Smithová (basketbalistka)
* americká herečka (* 2001), pozri Mackenzie Brooke Smithová
* historická štvrť v Houstone, pozri Brooke Smith (Houston)

## Pozri aj
* Brooke Howard-Smith

Smith, Brooke
Pata (rozlišovacia stránka)

**Pata** môže byť:

* obec na Slovensku, pozri Pata
* viacero historických sídel v Uhorsku 
** zaniknuté sídlo na severe Bihárskej župy (1391)
** zaniknuté sídlo v Bihárskej župe (dnes Rumunsko) medzi Nagy-Szalontou a Tulcou 
** sídlo v Hevešskej župe, dnes Gyöngyöspata, pozri Gyöngyöspata
** zaniknutý hrad v Gyöngyöspate, pozri Pata (hrad)
** zaniknutá samota na Tekove pri dnešnom Veľkom Ďure, pozri pod Veľký Ďur
** sídlo vo Vesprémskej župe pri Enyingu, pozri pod Enying
** zaniknuté sídlo v Šomodskej župe (1457)
** sídlo v Šomodskej župe pri Szigetváre, dnes Patapoklosi, pozri Patapoklosi
** sídlo v Klužskej župe, dnes Kolozspata, pozri Kolozspata
* sídlo na Filipínach, na ostrove Sulu, pozri Pata (Filipíny) 
* sídlo v Stredoafrickej republike, pozri Pata (Stredoafrická republika)
* sídlo na Samoe, pozri Pata (Samoa)
* indická zbraň, pozri pata (zbraň)
* japonský hudobník, pozri Pata (hudobník)
* priezvisko, pozri Pata (priezvisko), napríklad:
** český hokejista, pozri Zdeněk Pata

**PATA** môže byť aj:

* Parallel ATA, pozri pod Advanced Technology Attachment
* lotyšská obchodná spoločnosť, pozri PATA (spoločnosť)
* Pacific Asia Travel Association

## Referencie

## Pozri aj
* Pata Pata
* Páty (sídlo v Maďarsku)
* pat
Pata Pata

**Pata Pata** môže byť:
* vrch v Peru, pozri Pata Pata (Peru)
* album Miriam Makebovej, pozri ''Pata Pata'' (album)
* pieseň v rovnomennom albume Miriam Makebovej, pozri ''Pata Pata'' (pieseň)

## Pozri aj
* Pata
Veľká cena Kataru 2024

**Veľká cena Kataru 2024** (angl. **Formula 1  Qatar Airways Qatar Grand Prix 2024**), ktorá sa uskutočnila 1. decembra 2024 na pretekárskom okruhu Losail International Circuit v meste Lusail v Katare. Preteky boli dvadsiatimi tretími a zároveň predposlednými pretekmi v poradí v sezóne 2024 šampionátu Formuly 1.
## Šprintová kvalifikácia
Šprintová kvalifikácia sa uskutočnila 29. novembra 2024 v 20:30 miestneho času (UTC+3).

**Poznámky**
*- Sergio Pérez a Franco Colapinto sa kvalifikovali na 16. a 20. mieste, ale odštartovať  museli z boxov kvôli úpravám na ich monopostov cez parc fermé.
## Šprint
Šprint sa uskutočnil 30. novembra 2024 v 17:00 miestneho času (UTC+3).

## Kvalifikácia
Kvalifikácia sa uskutočnila 30. novembra 2024 v 21:00 miestneho času (UTC+3).

**Poznámky**
*- Max Verstappen vyhral kvalifikáciu, ale dostal penalizáciu 1 miesta na štartovom rošte za príliš pomalú jazdu v 3 časti kvalifikácie.
## Preteky
Preteky sa uskutočnili 1. decembra 2024 v 19:00 miestneho času (UTC+3).

## Priebežné poradie šampionátu
**Poradie šampionátu jazdcov (Top 5)** 

**Poradie šampionátu konštruktérov (Top 5)** 

## Referencie

Kategória:Formula 1 v roku 2024
2024
Kategória:2024 v Katare
Roman Paulus

**Roman Paulus** môže byť:

* český šéfkuchár a gastronóm, pozri Roman Paulus (šéfkuchár)
* slovenský zápasník v Oktagon MMA, pozri Roman Paulus (zápasník)

Paulus, Roman
Ftalazín

**Ftalazín**, tiež nazývaný benzo-ortodiazín alebo benzopyridazín, je heterocyklická organická zlúčenina s molekulovým vzorcom . Je izomérny s inými naftyridínmi vrátane chinoxalínu, cinolínu a chinazolínu.

## Syntéza
Ftalazín možno získať kondenzáciou w-tetrabrómortoxylénu s hydrazínom alebo redukciou chlórftalazínu fosforom a kyselinou jodovodíkovou.

## Vlastnosti
Má základné vlastnosti a tvorí adičné produkty s alkyljodidmi.

## Reakcie
Po oxidácii alkalickým manganistanom draselným poskytuje kyselinu pyridazíndikarboxylovú. Zinok a kyselina chlorovodíková ho rozkladajú za vzniku ortoxylyléndiamínu. Keto-hydroderivát ftalazón () sa získava kondenzáciou hydrazínu s ortoftalaldehydovou kyselinou. Po spracovaní s oxychloridom fosforečným sa získa chlórftalazín, ktorý so zinkom a kyselinou chlorovodíkovou poskytuje izoindol () a s cínom a kyselinou chlorovodíkovou ftalimidín (), pričom druhý atóm dusíka sa odstráni ako amoniak.

## Referencie

## Zdroj
Kolagenové solárium

**Kolagenové solárium**, alebo tiež **kolagenárium**, je typ solária, ktorý využíva kolagenové lampy namiesto tradičných UV lámp. Tento druh solária je navrhnutý na podporu tvorby kolagénu v pokožke a na celkové zlepšenie vzhľadu pokožky.

## Princíp funkcie
Kolagenové lampy vyžarujú červené svetlo o vlnovej dĺžke v rozmedzí od 600 do 760nm, čo stimuluje fibroblasty v pokožke na produkciu kolagénu a elastínu. Kolagén je prirodzená bielkovina v našom tele, ktorá udržiava pružnosť a pevnosť pokožky. Tento proces môže viesť k redukcii jemných vrások, spevneniu pokožky a zlepšeniu jej textúry.

## Účinky

* Zvýšená produkcia kolagénu môže viesť k mladistvému vzhľadu pokožky.
* Pravidelné používanie môže zlepšiť celkovú textúru pokožky a znížiť viditeľnosť jemných vrások.
* Výrazne znižuje tvorbu vrások na tvári a dekolte.
* Zmiernenie pigmentových škvŕn.
* Zlepšuje absorpcia kyslíka v pokožke.
* Redukcia jaziev, strií, celulitídy.
* Liečba akné.

## Typy

### Čisto kolagénové solárium
Kolagenárium obsahuje len kolagénové trubice. Tie neprodukujú UV žiarenie, čo znamená, že takéto kolagenárium neopaľuje a teda nehrozí riziko poškodenia pokožky spojené s UV žiarením.

### Kombinované kolagenové solárium
Kolagenáriá, ktoré kombinujú červené trubice s UV trubicami, čo umožňuje ako anti-aging efekty červeného svetla, tak aj opaľovanie vďaka UV žiareniu. Tieto zariadenia ponúkajú komplexnú starostlivosť o pokožku, ktorá zahŕňa stimuláciu tvorby kolagénu aj opaľovanie.

## Kontraindikácie
Medzi kontraindikácie, ktoré treba zvážiť, patria:

* tehotenstvo
* kožné ochorenia
* precitlivenosť na svetlo
* lieky, ktoré zvyšujú citlivosť na svetlo
* rakovina
* epilepsia
* diabetes mellitus - cukrovka

## Referencie

Kategória:Zdravie
Kategória:Kozmetika
Pomarančovník

**Pomarančovník** alebo **citrónovník pomarančový** môže byť:
* citrónovník čínsky (*Citrus sinensis*), synonymá: (sladký) pomaranč, pomarančovník sladký, pozri citrónovník čínsky
* staršie: citrónovník horký (*Citrus aurantium*), a to konkrétne ako niektorá z nasledujúcich možností:
** citrónovník horký (*Citrus aurantium*) v užšom zmysle (niekedy vrátane bergamotu a prípadne aj citrónovníka žltého), synonymá: horký pomaranč, pomarančovník horký, pozri citrónovník horký (a prípadne citrónovník bergamotový a citrónovník žltý)
** citrónovník horký (*Citrus aurantium*) v širšom zmysle, t. j. citrónovník horký v užšom zmysle a citrónovník čínsky (*Citrus sinensis*), pozri citrónovník horký a citrónovník čínsky
** citrónovník horký (*Citrus aurantium*) v najširšom zmysle, t. j. citrónovník horký v širšom zmysle a niektoré ďalšie podobné taxóny, a to najmä citrónovník rajský (grapefruit; *Citrus paradisi*) a niekedy aj citrónovník mandarínkový (=mandarínka; *Citrus reticulata*), novšie s výnimkou niektorých divých mandaríniek, pozri najmä citrónovník horký, citrónovník čínsky, citrónovník rajský a citrónovník mandarínkový

**Pomarančovník** môže byť aj:

* súhrnné označenie (alebo v niektorých textoch zároveň aj slovenské rodové meno) druhov citrónovník horký v užšom zmysle a citrónovník čínsky (ojedinele aj druhu citrónovník mandarínkový) alebo slovenské rodové druhu citrónovník horský v širšom zmysle, pozri citrónovník čínsky, citrónovník horký (a prípadne citrónovník mandarínkový)

**Citrónovník pomarančový** môže byť aj:

* citrónovník limetový/citrónovník limetkový (*Citrus aurantiifolia* [lat. názov doslova znamená citrónovník pomarančovolistý]) 

## Referencie